Diari Oficial de la Generalitat Valenciana


Sumari del DOGV 6481, del 16-03-2011 (2011/3057)

Informació pública de l'emissió i posada al cobrament en període voluntari de les liquidacions del Recurs Cameral Permanent corresponent a l'any 2011.
------------------------------------------------------------------------------------------------------------------------------------------------------

### Dades del document

Número de DOGV
:   6481

Data del DOGV
:   16-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3057


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Informació pública de l'emissió i posada al cobrament en període voluntari de les liquidacions del Recurs Cameral Permanent corresponent a l'any 2011. [2011/3057]  
De conformitat amb el que preveu l'article 64 del Reglament de Règim Interior d'esta Cambra Oficial de Comerç, Indústria i Navegació de València, s'informa dels seus electors que el Comité Executiu, en la sessió celebrada el dia 28 de febrer de 2011, va acordar que una vegada rebuda la informació de l'Agència Estatal d'Administració Tributària es procedisca a l'emissió i posada al cobrament de les liquidacions del Recurs Cameral Permanent girades en les quanties, formes i termes que establix la disposició transitòria primera del Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i la creació d'ocupació, així com les disposicions transitòries, tercera, quarta i quinta de la Llei 3/1993, de 22 de març, Bàsica de les Cambres Oficials de Comerç, Indústria i Navegació i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998 de 9 de desembre de l'Impost sobre la Renda de la Persones Físiques i la Llei 51/2002, de 27 de desembre, de reforma de la Llei 39/1998, de 28 de desembre, Reguladora de la Hisendes Locals, Llei 58/2003, de 17 de desembre, General Tributària, i les normes reglamentàries de desplegament de la dita llei vigents, en relació a l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercitat activitats en la demarcació d'esta corporació, és a dir, tota la província de València.  
  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de València notificarà individualment i respectivament a tots els seus electors les liquidacions girades per cada un dels esmentats conceptes del recurs cameral permanent, enviant notificació rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que cal interposar en cas de disconformitat amb la mateixa.  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa d'apremi a través de l'Agència Estatal de l'administració Tributària amb imposició dels recàrrecs, interessos i costes a què donara lloc, tot això conforme a la referida Llei 3/1993, de 22 de març, i al Conveni firmat amb tal òrgan amb data 12 de febrer de 2008 (Boletín Oficial del Estado d'11 de març), de prestació de servicis de la mencionada Agència Estatal de l'administració Tributària en matèria de recaptació en via executiva dels ingressos de dret públic propis de les cambres.  
  
  
València, 1 de març de 2011.- El president: José Vicente Morata Estragués.